b'\n_START_ARTICLE_\nAuvergne (regija)\n_START_SECTION_\nGeografija\n_START_PARAGRAPH_\nSedanja administrativna regija poleg nekdanje istoimenske province zajema tudi ozemlja ve\xc4\x8djega dela province Bourbonnais in celotni Le-Puy-en-Velay, ter manj\xc5\xa1e dele ozemelj Forez, G\xc3\xa9vaudan in Vivarais, ki so bila prvotno del zgodovinske pokrajine Languedoc. Na zahodu meji na regijo Limousin, na severu na regiji Center in Burgundijo, na vzhodu na Rona-Alpe, na jugu pa na Languedoc-Roussillon in Jug-Pireneji.\n_START_SECTION_\nZgodovina\n_START_PARAGRAPH_\nAuvergne je nekdanja francoska zgodovinska provinca. Svoje ime dolguje keltskim Arvernom, katerih kralj Vercingetorix se je bojeval s Cezarjem v bitki pri Gergoviji leta 52 pred na\xc5\xa1im \xc5\xa1tetjem._NEWLINE_V 7. stoletju je bilo ozemlje zavojevano s strani Karolingov in vklju\xc4\x8deno v kraljevino Akvitanijo. V 10. stoletju je postala predmet rivalstva med grofi Poitiersa in Toulousa._NEWLINE_Med stoletno vojno je bila podvr\xc5\xbeena \xc5\xa1tevilnim vpadom in opusto\xc5\xa1enju. Leta 1424 je pre\xc5\xa1la v last Bourboncev, leta 1532 pa, po izdajstvu voja\xc5\xa1kega poveljnika Karla III., kot dedi\xc5\xa1\xc4\x8dina Katarine Medici predana kraljevi hi\xc5\xa1i._NEWLINE_V \xc4\x8dasu francoske revolucije je provinca ob razdelitvi na \xc5\xa1tiri departmaje formalno prenehala obstajati._NEWLINE_Med drugo svetovno vojno je mesto Vichy postalo sede\xc5\xbe francoske vlade.'